สวัสดีค่ะ อายุ 21 ปี มีประจำเดือนครั้งล่าสุดเมื่อ 17 ส.ค. หลังจากนั้นมีเพศสัมพันธ์แบบป้องกันใส่ถุงยางเมื่อวันที่ 1-2 ก.ย. ตอนนี้ประจำเดือนไม่มาครบ 7 วัน มีอาการท้องอืด เจ็บหน้าอก เจ็บหัวนม มีตกขาวใสเล็กน้อย ไม่มีกลิ่นผิดปกติ ซื้อที่ตรวจปัสสาวะแบบหยอด ตรวจตอนกลางวัน 1 ครั้ง และตอนเช้าอีก 1 ครั้ง ขึ้นแค่ 1 ขีดทั้งสองครั้ง แต่ประจำเดือนก็ยังไม่มา มีโอกาสตั้งครรภ์มั้ยคะ ควรพบแพทย์หรือไม่ ปล. ขอบสำหรับคำตอบล่วงหน้าค่ะ
สวัสดีค่ะ หากได้ตรวจหาการตั้งครรภ์อย่างถูกต้องแล้ว และพบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้นค่ะ ดังนั้น การที่ประจำเดือนไม่มา จึงเกิดจากสาเหตุอื่นๆ เช่น การมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้นสำหรับอาการท้องอืด เจ็บหน้าอก ตกขาวใส อาจเป็นอาการก่อนการมีประจำเดือนมาก็ได้ ดังนั้น ควรรอประจำเดือนไปอีกซักระยะ ประจำเดือนก็น่าจะมาในเวลาไม่นานนี้ค่ะ